Charlotte Osei

N’abrabɔ Ahyɛse na Nwomasua 
Wɔwoo Charlotte Osei wɔ Nigeria. Ne maame a ɔwɔ aforafora Ebibir Atɔe Su no nnyɛ Ghananyi na n’egya so wɔ aforafora Ebibir Atɔe su, ɔwɔ awofo a wɔyɛ Ghanafo.

Charlotte Osei nyaa no nsɔwdo nwomasua wɔ Ghana National College a ɔwɔ Oguaa. Ɔtoaa do kɔr Ghana Esuapɔn hɔ na onyaa LLB wɔ 1992 mu na Ghana amambra skuul hɔ na onyaa na wɔfaa no kaa mbranyimfo ho wɔ 1994.  ƆSan wɔ Masta wɔ Adzetɔn Mpanyindze mu (MBL) onyaa ne esuapɔn a ɔwɔ Afrika Anaafo, Pretoria (2006) Masata wɔ Mbranyim mu, (LLM) wɔ Queen’s Esuapɔn, Kington, Ontario, Canada.

 N’edwumasɛm 
Charlotte Osei nna ɔyɛ kyerɛkyerɛnyi abadziekyir wɔ mbrahyɛ adzesua mu wɔ Ghana Esuapɔn mu, Legon wɔ 1994 kɛpem 1995. Ɔyɛɛ edwuma dɛ mbranyimnyim dze maa Laryea Company a ɔwɔ Nkran fitsi 1994 kɛpem 1997, dɛ Mbranyimnyi Panyin wɔ Ghana Sikakorabea fitsi 1997 kɛpem 2002. Ɔsanso kyerɛɛ adze wɔ mbra mu wɔ Esuapɔn mu fitsi 1997 kɛpem 2003.

Fitsi 2002 kɛpem 2005 mu no, Osei yɛɛ edwuma dɛ fotunyi tsipan dze maa Unibank Ghana, na fitsi 2005 kɛpem 2011 dɛ otsiban na odzii afotufo enyim dze ma adzetɔn mbranyimfo, katahyehyɛ nhwehwɛmufo mpanyimfo. Nna ɔyɛ guamutsenanyi ma ɔman asoɛe a wɔhwɛ nwomasuado fitsi 2011 kɛpem 2015.

2015 mu no, wɔfaa no dɛ guamutsenanyi maa abatow dwumadzi ma Ghana na ɔtsenaa hɔ dɛ ɔyɛ ekyirdzi panyin ma Ghana wɔ 2016 Amampanyin na Mbrahyɛbaguafo hɔn abatow. Esusow Aketseaba 2019 mu no, Amansan nkabom kuw faa Charllote Osei dɛ ɔnkɔhwɛ Amansan ma wɔntow abatow hwɛdodo dze ma Afghanistan. Iyi yɛ adze a ɔmampanyin a ɔwɔ Afghanistan gyinaa no tum do tsintsimii, Ashraf Ghani. Dɛ ɔyɛ abatow Panyin a wɔnntow no do aba no, no dwumadzi nye dɛ ɔbɛtsentsen hɔn a wɔhwɛ abatow no do wɔ hɔn ahoboaboa na abatow ho nsɛnkyerɛw fa mbrahyɛ na ho egyinasi na wɔaboa sɛ ho nsɛmkae bi ba ama no mu ada hɔ fae, fahodzi na mbrahyɛ kwan do ama abatow pɛrpɛryɛ akɔdo wɔ abatow no nyinara mu.

 Ntsinoahyew na Ntwantodo 
Obiradzi 28, 2018 mu no, woyii no edzi ɔnam kuw bi a ɔtsembuafo Panyin, ɔtsembuafo Sophia Akuffo tseew dɛ wɔnhwehwɛ nsɛm bi a ɔfa katahyehyɛ nye porɔwoyɛ a wɔdze tsia no do.Kuw no gyinaa nsɛm bi a ɔhyɛ atekel 146(4) Ghana amambra mu tsewee, kuw mba no susuu dɛ wontu Osei adze do ɔnam ndzeyɛɛ bi a ɔyɛɛ dze buu Atekel 146(1) Ghana amambra no do. Ghana Mampanyin, Nana Akufo-Addo gyinaa nsɛnkae a ɔwɔ Atekel 156(9) a ɔyɛ Ghana ɔman mbra hyɛɛ dɛ wontu no mfi adze do amon mu hɔ ara. Dɛm guamutsenanyi abatow kɔmisa a oetwa mu yi buu mbra do dɛ ɔdze tum hyɛɛ binom nsa ɔnam Ghana abatow a wotoow no 2016 mu no, iyi yɛ nsɛnkae a ofii kuw a wɔhwehwɛɛ ne nsɛm no mu kae.Osei kae dɛ obeyi nsɛm a wɔreka afa noho no ekyir. Nna n’anoyi no rekyer ɔnam petu wu a ɔtoo Ghana Mampanyin abadziekyir, Kwesi Amisah- Arthur no. Ngyinado a ɔmaa woyii n’edzi noho nsɛmake no Ghana kɔɔ to baatan daa no edzi wɔ akwan ebien do a ɔyɛ Fafali Nyanotor na Abdul Malik Kweku Baako a ɔyɛ kaseɛbɔ krataa mu nsakranyi dzii ho dwuma.

 Abodobɔ na Nkaedum 

 1991 Volta Hall Award, Best Arts Results, First University Examinations, University of Ghana.
 Charlotte Osei wɔbɔɔ n’abado dɛ  ‘ Basia kokodurnyi’ nyimpa a ɔyɛɛ nye Robert P. Jackson., Amɛrika ananmusinyi adze ma Ghana.
 PPP Nsano dwuma na nyimdzee mpontu, Dwumakuw a wɔhwɛ Amansan-Ankorankot Nkabom, Arlington, VA, USA (2009)
 Basi & Advanced Securities, Securities Selling & Investment Advice, Ghana Stock Exchange, Accra (1997)
 1992 Ghana Bar Association, Excellence, LLB Final Examinations, University of Ghana.

 Mbuukuu a ɔada no edzi 

 “Citizenship, Customary Law and a Gendered Jurisprudence: A Socio-Legal Perspective.” by C. Kesson-Smith and W. Tettey in "Critical Perspectives on Politics and Socio-Economic Development in Ghana" (African social studies series), Brill Publishers, 25 Apr 2003, editors: Tettey, Wisdom J., Puplampu, Korbla P., Berman, Joshua

 N’abrabɔ mu Nsɛm 
Charlotte awar a ɔwɔ mba ebien.

 Mboa Nwoma